സ്വകാര്യ അദ്ധ്യാപകരെ ഓണ്ലൈന് ക്ലാസില് നിന്ന് വിലക്കി ചൈന ബീജിംഗ്: ലൈവ് സ്ട്രീമിംഗ് പ്ലാറ്റ്ഫോമുകളിലൂടെ ക്ലാസെടുക്കുന്നതില് നിന്ന് സ്വകാര്യ ട്യൂട്ടര്മാരെ വിലക്കി ചൈന. റെസിഡന്ഷ്യല് കെട്ടിടങ്ങള്, ഹോട്ടലുകള് തുടങ്ങിയ രജിസ്റ്റര് ചെയ്യാത്ത സ്ഥലങ്ങളില് വെച്ച് ഇനി മുതല് ട്യൂട്ടര്മാര് ക്ലാസെടുക്കാന് പാടില്ല. ചൈനയിലെ വിദ്യാഭ്യാസ മന്ത്രാലയമാണ് ഇക്കാര്യമറിയിച്ചത് കുട്ടികള്ക്കും രക്ഷിതാക്കള്ക്കുമുള്ള സമ്മര്ദ്ദം ലഘൂകരിക്കുന്നതിനായി സ്കൂളിലെ പാഠ്യ വിഷയങ്ങള് സ്വകാര്യ സ്ഥാപനങ്ങളില് പഠിപ്പിക്കുന്നതിന് ചൈനയില് ഏറെ നിയന്ത്രണങ്ങളുണ്ട്. പ്രതിമാസം 30,000 യുവാന് 3.42 ലക്ഷം രൂഎപ വരെ ശമ്ബളം നല്കുന്ന തത്സമയ ട്യൂട്ടര്മാരെ ചില ഏജന്സികള് പരസ്യം ചെയ്യുന്നതും നിലവില് രാജ്യത്ത് സ്വകാര്യ വിദ്യാഭ്യാസത്തിനുള്ള നിയന്ത്രണങ്ങള് ലംഘിക്കപ്പെടുന്നതിനെ കുറിച്ചും ചൈനീസ് മാദ്ധ്യമങ്ങള് റിപ്പോര്ട്ട് ചെയ്തിരുന്നു. ഭീമമായ തുക ഫീസ് വാങ്ങി രഹസ്യമായി ട്യൂട്ടറിങ് ഇപ്പോഴും നടക്കുന്നുണ്ടെന്നും അതിനാലാണ് പ്രധാനമായും പുതിയ നിയമമെന്നും ചൈനീസ് വിദ്യാഭ്യാസ മന്ത്രാലയം പ്രസ്താവനയില് പറഞ്ഞു.